Pekliansky potok (zdrojnica Kacvínskeho potoka)

**Pekliansky potok** () je hlavnou zdrojnicou vodného toku *Kacvínsky potok*. Pekliansky potok je potok na Slovensku v regióne Spiš v Prešovskom kraji v okrese Kežmarok na území obce Osturňa a na území Poľska v priestore obcegminy Nižné Lapše, poľsky *Łapsze Niżne*, v *Powiate Novotarskom* v regióne Poľský Spiš. *Pekliansky potok* má od prameňa po sútok zdrojníc dĺžku . Je vodným tokom V. rádu. Slovenská časť povodia toku *Pekliansky potok* sa nachádza v geomorfologickom celku Spišská Magura.

## Prameň
Pramení na južnom svahu vrchu *Pieskowy Wierch* s  v nadmorskej výške  v lesnom extraviláne v priestore obcegminy Nižné Lapše (poľsky *Łapsze Niżne*) v *Powiate Novotarskom* v regióne Poľský Spiš na území Poľska a  od slovenskopoľskej štátnej hranice.

## Opis toku
Od prameňa po slovensko – poľskú štátnu hranicu tečie úsekom dlhým  južným smerom cez hon *Pieskowe* v lesnom extraviláne územia obcegminy Nižné Lapše v Powiate Novotarskom v Poľsku v regióne Poľský Spiš, v  vteká na slovenskopoľskú štátnu hranicu. Presná poloha bodu, v ktorom *Pekliansky potok* priteká na štátnu hranicu (bod č. 010 Hraničnej mapy II-160), je daná v súradniciach v slovenskopoľskom hraničnom operáte. Tečie po slovensko – poľskej štátnej hranici juhovýchodným smerom na úseku dlhom . Zo slovenskej strany svojim pravým brehom obmýva v lesnom extraviláne severnú časť územia obce Osturňa v okrese Kežmarok v Prešovskom kraji v regióne Spiš v jeho subregióne *Horný Spiš*. Z poľskej strany ľavým brehom obmýva hon *Za Pieskowem* v obcigmine Nižné Lapše v Poľsku tiež v lesnom extraviláne. V  opúšťa štátnu hranicu a tým aj územie Slovenska, skrúca sa na severovýchod a vteká na územie Poľska v regióne Poľský Spiš (bod č. 001 Hraničnej mapy II-159). Po krátkom úseku s dĺžkou  v  sa končí tok *Pekliansky potok*, na sútoku hlavnej zdrojnice, ktorou je *Pekliansky potok*, so sekundárnou zdrojnicou, ktorou je bezmenný krátky potok pritekajúci od juhu z územia Slovenska s dĺžkou . V mieste sútoku zdrojníc sa začína na území Poľska vodný tok *Kacvínsky potok*, poľsky *Kacwiński Potok*, ktorý tečie ďalej na sever cez hon *Pański Las* v gmine Nižné Lapše v Poľsku. *Kacwiński Potok* vo východnom okraji intravilánu obce Nižné Lapše ústi v  na území dnešného Poľska do vodného toku *Łapszanka* a tento potok ústi ďalej do vodného toku Osturniansky potok, ktorý má na území Poľska názov *Kacwinianka*. *Pekliansky potok* pramení na území Poľska v blízkosti slovensko – poľskej štátnej hranice, priteká na slovenskopoľskú štátnu hranicu v priestore geomorfologického celku Spišská Magura, geomorfologického podcelku Repisko. Po krátkom úseku opúšťa štátnu hranicu a vracia sa do Poľska, kde sa po ďalšom krátkom úseku končí sútokom zdrojníc.
## Pôvod názvu
Názov vodného toku má pôvod  v regionálnom apelatíve *peklo* vo význame * lokalita sústredenej produkcie drevného uhlia*. Profesia produkcie drevného uhlia bola typická pre celú oblasť subregiónu *Horného Spiša* i Poľského Spiša ale i širšieho zalesneného okolia. Svedectvom toho je i výskyt geografického objektu *Peklo* (dnes lúka v lese) vo vzdialenosti  juhozápadne od vodného toku *Pekliansky potok* na území lesného extravilánu obce Osturňa. Porovnaj aj apelatívum *peklina* vo význame *vyhĺbená jama pred pecným otvorom na výrobu smoly a drevného uhlia*. Produkcia drevného uhlia ako jedného z produktov rozkladu dreva za vysokých teplôt bez prístupu alebo s obmedzeným prístupom vzduchu mala na Slovensku tradíciu od stredoveku až do druhej polovice 19. storočia s hlavným odberateľom hutníctvom, keď bola nahradená výrobou v kovových peciach. Z apelatíva *peklo* bolo po rozšírení o systémový formant *-iansky* a po kombinácii so všeobecným podstatným menom *potok* s významom *menší prirodzený vodný tok* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Pekliansky potok* ako súčasť veľmi početnej skupiny názvov v slovenskej toponymii spojené so slovným základom *peklo*. Hydronymum *Pekliansky potok* bolo štandardizované v roku 2005. V dnešnej slovenskej hydronymii hydronymum *Pekliansky potok* nie je jedinečným názvom (jún 2025); štandardizovaný geografický názov Pekliansky potok je na Slovensku na území mesta Levoča v okrese Levoča v geomorfologickom celku Levočské vrchy.

## Referencie

Kategória:Potoky na Slovensku
Kategória:Povodie Dunajca
Kategória:Vodné toky v okrese Kežmarok
Kategória:Spišská Magura  
Kategória:Osturňa
Kategória:Geografia Malopoľského vojvodstva